পৃথিবীর ‘নিকৃষ্টতম শহর’র তালিকায় দ্বিতীয় অবস্থানে আবারও উঠেছে রাজধানী ঢাকার নাম! এই নিয়ে দ্বিতীয়বারের মতো বসবাসের অযোগ্যতার পরিমাপে দ্বিতীয় স্থান দখল করলো বাংলাদেশের রাজধানী ঢাকা। বিশ্বের ১৪০টি দেশ নিয়ে করা এই পরিসংখ্যানে বাংলাদেশের ঢাকা ১৩৯তম অবস্থানে রয়েছে! ইকোনমিস্ট ইন্টেলিজেন্স ইউনিটের প্রকাশিত একটি তালিকায় বেরিয়ে এসেছে এই চাঞ্চল্যকর তথ্য। তালিকাটি সারা বিশ্বের রাজনৈতিক ও সামাজিক অস্থিরতা, অপরাধ প্রবণতা, শিক্ষার হার ও স্বাস্থ্যসেবা প্রাপ্তির মান বিবেচনায় করা হয়ে থাকে।